Zelené a žlté hlieny počas kovidu
Dobrý deň,
Chcem sa spýtať, počas kovidu sa mi zmenila farba hlienu na žltý hlavne z rána, počas dňa priesvitný a žltý. Môžem užívať erdomed alebo solmucol? Doteraz som užívala sinupret a bronchipret ale začalo ma dráždiť v noci na kašel. K lekárovi sa osobne nedostanem keďže mám kovid. Ďakujem
Dobrý deň.
Ďakujeme za Vašu otázku.
Na zníženie viskozity hlienov odporúčam liek
Erdomed
. Používa sa pri akútnom a chronickom zápale priedušiek, rozšírení priedušiek a prieduškovej astme so zvýšeným vylučovaním hlienu, a taktiež pri akútnom a chronickom zápale horných dýchacích ciest, ako napr. nádcha, zápal prinosových dutín, zápaloch hrtana a hltana. Odporúčané dávkovanie je 1 vrecko 2 až 3-krát denne. Terapeutický účinok sa prejaví po 3 dňoch liečby; priemerná dĺžka liečby pre dosiahnutie plného účinku je 7 dní.
Na potlačenie záchvatov kašľa v noci je vhodnou voľbou napríklad sirup
Tussical.
V prípade, že do 7 dní nedôjde k zlepšeniu stavu, prípadne sa príznaky zhoršia, bude potrebné telefonicky kontaktovať lekára.
Prajem skorú úľavu od ťažkostí.
S pozdravom
Mgr. Barbora Bičanovská